ເກົາຫຼີເໜືອ​ ຮຽກຮ້ອງ ໃຫ້ເປີດ ​ການ​ເຈລະຈາ 6 ຝ່າຍ ຄືນ​ໃໝ່
ສະຫະລັດ​ໄດ້ປະຕິ​ເສດ​ ເຖິງ​ຄວາມ​ເປັນ​ໄປ​ໄດ້ ຕໍ່​ການ​ທີ່​ຈະ​ເລີ້ມ ການ​ເຈລະຈາ 6 ຝ່າຍຄືນ​ໃໝ່ ນອກ​ຈາກ​ວ່າ​ພຽງ​ຢາງ ຈະຢຸດ​ເຊົາ​ໂຄງການ​ອາວຸດ​ນິວ​ເຄລຍ.
ເກົາຫຼີເໜືອ ທຳການຮຽກຮ້ອງອີກຄັ້ງນຶ່ງ ໃຫ້ເປີດການເຈລະຈາ 6 ຝ່າຍຄືນໃໝ່ ກ່ຽວກັບ ໂຄງການອາວຸດນິວເຄລຍຂອງຕົນ ໂດຍປາສະຈາກການຕັ້ງເງື່ອນໄຂລ່ວງໜ້າໃດໆ ຮອງລັດຖະມົນຕີການຕ່າງປະເທດ ຄົນທີນຶ່ງ ຂອງກຸງ Pyong- yang ທ່ານ Kim Kye Gwan ໄດ້ໃຫ້ຄວາມເຫັນ ໃນກອງປະຊຸມ ທີ່ກຸງປັກກິ່ງ ໃນວັນພຸດມື້ນີ້ ຊຶ່ງເປັນຂີດໝາຍ ຄົບຮອບ 10 ປີ ຂອງການເຈລະຈາ 6 ຝ່າຍ ກ່ຽວກັບເລື່ອງນິວເຄລຍຂອງ ເກົາຫຼີເໜືອ ເກົາຫຼີເໜືອໄດ້ຖອນອອກຈາກການເຈລະຈາດັ່ງກ່າວ ໃນປີ 2009 ແລະນັບແຕ່ນັ້ນມາ ກໍໄດ້ທຳການທົດລອງອາວຸດນິວເຄລຍ 2 ຄັ້ງ ຊຶ່ງເຮັດໃຫ້ທາງອົງການ ສະຫະປະຊາຊາດເພີ່ມການລົງໂທດຕໍ່ປະເທດດັ່ງກ່າວ ສະຫະລັດໄດ້ປະຕິເສດເຖິງ ຄວາມເປັນໄປໄດ້ຕໍ່ການທີ່ຈະເລີ້ມການເຈລະຈາ 6 ຝ່າຍ ຄືນໃໝ່ນອກຈາກວ່າພຽງຢາງ ສະແດງອອກໃຫ້ເຫັນເຖິງຄວາມເຕັມໃຈທີ່ຈະຢຸດເຊົາໂຄງການອາວຸດນິວເຄລຍ ແຕ່ທ່ານ Kim ຫົວໜ້າທູດພິເສດ ຂອງໂຄງການອາວຸດນິວເຄລຍເກົາຫຼີເໜືອໄດ້ກ່າວວ່າ ການຕັ້ງເງື່ອນໄຂລ່ວງໜ້ານັ້ນເຮັດໃຫ້ມີການ ທ່ານຖິ້ມ ໂທດໃສ່ ທີ່ເຮັດໃຫ້ຄວາມເຄັ່ງຕຶງ ເພີ້ມທະວີຂຶ້ນ ລັດຖະມົນຕີການຕ່າງປະເທດຈີນ ທ່ານ Wang Yi ຍັງໄດ້ກ່າວອີກວ່າ ທຸກພັກຝ່າຍຄວນ ຈະຕັ້ງໜ້າຕັ້ງຕາເພື່ອໃຫ້ເລີ້ມການເຈລະຈາ 6 ຝ່າຍຄືນໃໝ່ ການເຈລະຈາ 6 ຝ່າຍ ແມ່ນປະກອບດ້ວຍ ເກົາຫຼີເໜືອ ເກົາຫຼີໃຕ້ ສະຫະລັດ ຍີ່ປຸ່ນ ຈີນແລະ ຣັດເຊຍ ບັນດາປະເທດເຫຼົ່ານີ້ ມີເປົ້າໝາຍຢາກໃຫ້ເກົາຫຼີເໜືອ ຢຸດເຊົາໂຄງການອາວຸດ ນິວເຄລຍຂອງຕົນ ເພື່ອແລກປ່ຽນກັບການຊ່ອຍເຫຼືອ